A Bizottság 507/2002/EK rendelete
(2002. március 21.)
a bizonyos sertéshústermékek export-visszatérítésére vonatkozó különleges feltételekről szóló 2331/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1365/2000/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 13. cikke (12) bekezdésére, valamint 22. cikkére,
mivel:
(1) A legutóbb a 2882/2000/EK rendelettel [3] módosított 2331/97/EK bizottsági rendelet [4] az egyes sertéshústermékek után járó export-visszatérítések nyújtásának feltételeként minőségi követelményeket állapít meg.
(2) A legutóbb a 488/2002/EK rendelettel [5] módosított, az export-visszatérítésekre vonatkozó mezőgazdasági termék-nómenklatúra létrehozásáról szóló, 1987. december 17-i 3846/87/EGK bizottsági rendelet [6] felsorolja azokat a sertéshústermékeket, amelyekre export-visszatérítés nyújtható.
(3) A 2331/97/EK rendelet I. mellékletében felsorolt termékkódokat be kell sorolni a 3846/87/EGK rendelet legfrissebb módosításaiba, valamint minőségi követelményeket kell felállítani az 16024110, 16024210, valamint az 16024919 KN-kód alá tartozó termékekre.
(4) A Sertéshúspiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
A 2331/97/EK rendelet I. mellékletében az 16024110, az 16024210, valamint az 16024919 KN-kódhoz kapcsolódó bejegyzések helyébe az e rendelet mellékletében szereplő bejegyzések lépnek.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. március 21-én.